*Tämä artikkeli kertoo elokuvasta. Kirjasta katso Harry Potter ja Azkabanin vanki ja videopelistä Harry Potter ja Azkabanin vanki (videopeli)*

**Harry Potter ja Azkabanin vanki** (engl. *Harry Potter and the Prisoner of Azkaban*) on vuonna 2004 ensi-iltansa saanut fantasiaelokuva, jonka on ohjannut Alfonso Cuarón. Elokuva perustuu J. K. Rowlingin samannimiseen romaaniin vuodelta 1999. *Harry Potter ja Azkabanin vanki* on *Harry Potter* -elokuvasarjan kolmas osa.

Steve Klovesin sovittama käsikirjoitus ei ollut yhtä uskollinen alkuperäiselle romaanille kuin elokuvasarjan kaksi aiempaa osaa olivat olleet. Tämä jakoi mielipiteitä kirjasarjan fanien keskuudessa. Elokuva kiinnittää enemmän huomiota sarjan päähenkilöiden psykologiseen ja seksuaaliseen kasvuun, eikä esitä heitä enää lapsina, vaan teini-ikäisinä. Sen tarinaa, joka kertoo Azkabanin vaarallisesta vangista Sirius Mustasta (Gary Oldman), pidettiin sarjan siihen mennessä synkimpänä. *Azkabanin vankia* pidetään yhtenä elokuvasarjan parhaista niin fanien kuin kriitikoidenkin keskuudessa.

*Harry Potter ja Azkabanin vangin* ensi-ilta oli 30. toukokuuta 2004 Isossa-Britanniassa ja kaksi kuukautta myöhemmin 4. elokuuta 2004 Suomessa. Elokuva tuotti yhteensä yli 790 miljoonaa dollaria maailmanlaajuisesti. Se oli vuoden 2004 toiseksi katsotuin elokuva, mutta elokuvasarjan kaikkein vähiten tuottanut osa. Elokuva oli ehdolla parhaan musiikin ja parhaiden erikoistehosteiden Oscar-palkintoihin vuoden 2005 Oscar-gaalassa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Harry Potter (Daniel Radcliffe) viettää kesää Dursleyiden luona ja kuluttaa aikaa opiskelemalla uusia loitsuja. Kun Vernon-sedän (Richard Griffiths) sisar Marge (Pam Ferris) saapuu vierailulle ja raivostuttaa Harryn loukkaamalla tämän vanhempia, Harry saa Margen tahattomasti täyttymään ilmasta ja leijumaan tiehensä. Harry menettää malttinsa ja uhkaa kirota Vernonin, mutta sen sijaan hän pakenee tiehensä kyllästyneenä elämään Likusteritiellä. Poimittaislinja ilmestyy paikalle ja vie Harryn Vuotavaan noidankattilaan, missä taikaministeri Cornelius Toffee (Robert Hardy) kertoo Harrylle, ettei tätä pidätetä loihtimistaan taioista. Harry kuulee myös, että Sirius Musta -niminen vanki (Gary Oldman), joka on lordi Voldemortin tuomittu tukija, on paennut Azkabanin vankilasta ja aikoo luultavasti tappaa Harryn.

Harry, Ron (Rupert Grint) ja Hermione (Emma Watson) lähtevät takaisin kouluun Tylypahkan pikajunalla. He jakavat vaunuosaston uuden pimeyden voimilta suojautumisen opettajan, Remus Lupinin (David Thewlis), kanssa. Kun juna yllättäen pysähtyy, ankeuttajat (Azkabanin vartijat) nousevat junaan etsiäkseen Mustaa. Harry pyörtyy, kun yksi ankeuttajista tulee heidän vaunuosastoonsa, mutta Lupin torjuu sen loitsulla.

Tylypahkassa Albus Dumbledore (Michael Gambon) kertoo oppilaille, että ankeuttajat vartioivat koulua Mustan ollessa vapaalla jalalla. Professori Lupin esitellään oppilaille, ja Hagridin (Robbie Coltrane) ilmoitetaan olevan uusi taikaeläinten hoidon opettaja. Lupinin oppitunnit paljastuvat miellyttäviksi, sillä hän keskittyy teorian lisäksi myös käytäntöön ja rohkaisee Nevillen (Matthew Lewis) kaltaisia vähemmän itsevarmoja oppilaita. Hagridin ensimmäinen oppitunti päättyy kuitenkin hullusti, kun Draco Malfoy (Tom Felton) ärsyttää tahallaan Hiinokka-nimistä hevoskotkaa, joka hyökkää hänen kimppuunsa. Dracon isä Lucius Malfoy tuomitsee Hiinokan kuolemaan.

Huispausottelun aikana useat ankeuttajat lähestyvät Harryä, minkä seurauksena Harry putoaa luudanvarreltaan. Lupin opettaa Harryä puolustamaan itseään ankeuttajia vastaan suojelius-loitsulla. Koska Harry ei ole saanut huoltajiltaan lupaa käydä Tylyahon kylässä, Fred ja George (James ja Oliver Phelps) antavat hänelle kelmien kartan. Se on taikapaperi, joka näyttää kaikkien Tylypahkassa olevien sijainnin, kuten myös linnasta ulos johtavia salakäytäviä. Tylyahossa Harry kuulee sattumalta, että Musta on hänen kummisetänsä ja oli hänen vanhempiensa paras ystävä. Mustaa syytettiin Potterien salaisen olinpaikan paljastamisesta lordi Voldemortille ja heidän yhteisen ystävänsä Peter Piskuilanin murhasta. Harry vannoo tappavansa Mustan.

Kun Harry on lähdössä ennustuksen kokeesta, professori Punurmio (Emma Thompson) vajoaa transsiin ja ennustaa, että pimeyden lordin palvelija palaa ensi yönä takaisin mestarinsa luo. Myöhemmin Harry, Ron ja Hermione käyvät Hagridin luona lohduttamassa tätä Hiinokan uhkaavan teloituksen johdosta. Hagridin luota he löytävät Ronin kadonneen Kutka-rotan. Toffee, Dumbledore ja teloittaja (Peter Best) saapuvat Hagridin luo suorittamaan teloituksen, ja Harry, Ron ja Hermione kiirehtivät pois, jottei heitä huomattaisi. Kutka puree yllättäen Ronia ja pakenee, ja kolmikko alkaa jahdata sitä. Paikalle ilmestyy suuri koira, joka raahaa sekä Ronin että Kutkan Tällipajun juurakossa olevaan koloon. Harry ja Hermione seuraavat heitä maanalaista käytävää pitkin Rääkkyvään röttelöön.

Siellä he huomaavat, että koira on todellisuudessa Sirius Musta, joka on animaagi. Harry hyökkää Mustan kimppuun, mutta Lupin saapuu paikalle ja riisuu Harryn aseista. Vaihdettuaan muutaman arvoituksellisen sanan Mustan kanssa Lupin syleilee Mustaa vanhana ystävänään. Hermionen yllytyksestä Lupin myöntää olevansa ihmissusi, ja hän ja Musta alkavat selittää, että Musta on tosiasiassa syytön. Professori Kalkaros (Alan Rickman) syöksyy sisään aikomuksenaan ojentaa Musta ankeuttajille, mutta Harry, joka on alkanut uskoa Lupinin ja Mustan kertomusta, tyrmää Kalkaroksen loitsulla. Lupin ja Musta selittävät, että Kutka on todellisuudessa Peter Piskuilan, joka on animaagi ja syyllinen siihen rikokseen, josta Musta tuomittiin vankilaan.

Lupin ja Musta pakottavat Piskuilanin (Timothy Spall) palaamaan takaisin ihmismuotoon tappaakseen hänet. Harry kuitenkin keskeyttää heidät sanoen, ettei hänen isänsä James Potter olisi tahtonut, että hänen kahdesta parhaasta ystävästään tulisi tappajia. Piskuilan päätetään antaa ankeuttajille. Kun joukkio suuntaa takaisin kohti linnaa, taivaalle nousee täysikuu. Lupin muuttuu ihmissudeksi, ja Piskuilan onnistuu karkaamaan. Lupin ja Musta taistelevat eläinhahmoissaan, kunnes toisen eläimen huuto vie Lupinin huomion. Ankeuttajat hyökkäävät Mustan ja Harryn kimppuun. Kun ankeuttajat ovat miltei saamassa heidän sielunsa, Harry näkee kaukaisen hahmon loihtivan uroshirven muotoisen suojeliuksen, joka ajaa ankeuttajat tiehensä. Harry uskoo, että salaperäinen hahmo on hänen kuollut isänsä.

Kokemuksen heikentämä Harry menettää tajuntansa ja herää myöhemmin Tylypahkassa. Hän kuulee, että Sirius on vangittu. Dumbledoren neuvoa noudattava Hermione paljastaa pitävänsä hallussaan ajankääntäjää, jota hän on käyttänyt läpi vuoden voidakseen käydä samanaikaisesti useilla oppitunneilla. Hän ja Harry matkustavat kolme tuntia ajassa taaksepäin ja katselevat itseään läpi illan tapahtumien. He vapauttavat Hiinokan ja palaavat Tällipajun luo. Kun ankeuttajat laskeutuvat hyökätäkseen Mustan ja Harryn "toisen" minän kimppuun, Harry tajuaa, että suojeliuksen loihtija olikin hän itse. Hän kiirehtii loihtimaan suojeliuksen. Harry ja Hermione pelastavat Mustan, joka pakenee Hiinokan selässä. Seuraavana päivänä Lupin sanoo itsensä irti, sillä hän tietää, etteivät vanhemmat halua ihmissuden opettavan heidän lapsiaan. Pian sen jälkeen Musta lähettää Harrylle Tulisalaman, joka on nopein koskaan tehty luudanvarsi.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Daniel Radcliffe  | … |  Harry Potter
  |
|  Rupert Grint  | … |  Ron Weasley
  |
|  Emma Watson  | … |  Hermione Granger
  |
|  Robbie Coltrane  | … |  Rubeus Hagrid
  |
|  Michael Gambon  | … |  Albus Dumbledore
  |
|  Richard Griffiths  | … |  Vernon Dursley
  |
|  Gary Oldman  | … |  Sirius Musta
  |
|  Alan Rickman  | … |  professori Severus Kalkaros
  |
|  Fiona Shaw  | … |  Petunia Dursley
  |
|  Maggie Smith  | … |  professori Minerva McGarmiwa
  |
|  Timothy Spall  | … |  Peter Piskuilan
  |
|  David Thewlis  | … |  professori Lupin
  |
|  Emma Thompson  | … |  professori Sibylla Punurmio
  |
|  Julie Walters  | … |  rouva Molly Weasley
  |
|  David Bradley  | … |  Argus Voro
  |
|  Julie Christie  | … |  Matami Rosmerta
  |
|  Tom Felton  | … |  Draco Malfoy
  |
|  Pam Ferris  | … |  Marge-täti
  |
|  Dawn French  | … |  Lihava Leidi maalauksessa
  |
|  Robert Hardy  | … |  Cornelius Toffee
  |
|  Mark Williams  | … |  herra Arthur Weasley
  |
|  Harry Melling  | … |  Dudley Dursley
  |
|  Adrian Rawlins  | … |  James Potter
  |
|  Geraldine Somerville  | … |  Lily Potter
  |
|  Lee Ingleby  | … |  Stan Pikitie
  |
|  Lenny Henry  | … |  Kutistunut pää
  |
|  Jimmy Gardner  | … |  Ernie, linja-auton kuljettaja
  |
|  Jim Tavare  | … |  Tom, majatalon omistaja
  |
|  Abby Ford  | … |  nuori noita
  |
|  Oliver Phelps  | … |  George Weasley
  |
|  James Phelps  | … |  Fred Weasley
  |
|  Chris Rankin  | … |  Percy Weasley
  |
|  Bonnie Wright  | … |  Ginny Weasley
  |
|  Devon Murray  | … |  Seamus Finnigan
  |
|  Warwick Davis  | … |  velho
  |
|  Matthew Lewis  | … |  Neville Longbottom
  |
|  Sitara Shah  | … |  Parvati Patil
  |
|  Jennifer Smith  | … |  Lavender Brown
  |
|  Bronson Webb  | … |  poika Luihuisista
  |
|  Josh Herdman  | … |  Gregory Goyle
  |
|  Genevieve Gaunt  | … |  Pansy Parkinson
  |
|  Kandice Morris  | … |  tyttö
  |
|  Alfred Enoch  | … |  Dean Thomas
  |
|  Annalisa Bugliani  | … |  äiti muotokuvassa
  |
|  Tess bu Cuarón  | … |  vauva muotokuvassa
  |
|  Violet Columbus  | … |  kukkatyttö
  |
|  Paul Whitehouse  | … |  ritari Cadogan
  |
|  Ekow Quartey  | … |  poika
  |
|  Ricky Sahota  | … |  poika
  |
|  Jamie Waylett  | … |  Vincent Crabbe
  |
|  Sharon Sandhu  | … |  tyttö
  |
|  Danielle Tabor  | … |  Angelina Johnson
  |
|  Freddie Davis  | … |  vanha mies muotokuvassa
  |
|  Peter Best  | … |  teloittaja
  |

Vastaanotto
-----------

### Palkinnot

Elokuva oli vuoden 2005 Oscar-gaalassa ehdolla kahteen Oscar-palkintoon: parhaaseen musiikkiin ja parhaisiin erikoistehosteisiin. Oscar-palkintojen lisäksi elokuva on kerännyt 10 palkintoa ja 31 ehdokkuutta.

Soundtrack
----------

Elokuvan soundtrack julkaistiin 25. toukokuuta 2004.

| Raita | Kappale | Kesto | Säveltäjä |
| --- | --- | --- | --- |
| 1. | "Lumos! (Hedwig's Theme)" | 1:38 | John Williams |
| 2. | "Aunt Marge's Waltz" | 2:15 |
| 3. | "The Knight Bus" | 2:52 |
| 4. | "Apparition on the Train" | 2:15 |
| 5. | "Double Trouble" | 1:37 |
| 6. | "Buckbeak's Flight" | 2:08 |
| 7. | "A Window to the Past" | 3:54 |
| 8. | "The Whomping Willow and the Snowball Fight" | 2:22 |
| 9. | "Secrets of the Castle" | 2:32 |
| 10. | "The Portrait Gallery" | 2:06 |
| 11. | "Hagrid the Professor" | 1:59 |
| 12. | "Monster Books and Boggarts!" | 2:27 |
| 13. | "Quidditch, Third Year" | 3:47 |
| 14. | "Lupin's Transformation and Chasing Scabbers" | 3:02 |
| 15. | "The Patronus Light" | 1:13 |
| 16. | "The Werewolf Scene" | 4:25 |
| 17. | "Saving Buckbeak" | 6:40 |
| 18. | "Forward to Time Past" | 2:34 |
| 19. | "The Dementors Converge" | 3:13 |
| 20. | "Finale" | 3:25 |
| 21. | "Mischief Managed!" | 12:13 |
|

Lähteet
-------

* Beahm, George: *Jästit ja taikuus*. Muggles and magic: J. K. Rowling and the Harry Potter phenomenon. Suomentanut Bonke, Sini. Helsinki: Readme.fi, 2007.

### Viitteet

1. 1 2  Beahm, s. 178.
2. 1 2  Harry Potter Movies at the Box Office Box Office Mojo. Viitattu 9.3.2015. (englanniksi)
3. ↑  Beahm, s. 177.
4. ↑  Harry Potter and the Prisoner of Azkaban - 2004 Academy Awards Profile Box Office Mojo. Viitattu 9.3.2015. (englanniksi)

Aiheesta muualla
----------------

* Juha Wakonen: Velhot teini-iässä. Film-o-holic.com 4.8.2004.

|  |  |  |
| --- | --- | --- |
| Edeltäjä:**2003: *Taru sormusten herrasta: Kuninkaan paluu*** | **Suomen lippukassan ykkönen 2004** | Seuraaja:**2005: *Harry Potter ja liekehtivä pikari*** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
J. K. Rowlingin *Harry Potter* -sarja |
| --- |
|  |
| Kirjat | 
* *Viisasten kivi*
* *Salaisuuksien kammio*
* *Azkabanin vanki*
* *Liekehtivä pikari*
* *Feeniksin kilta*
* *Puoliverinen prinssi*
* *Kuoleman varjelukset*

 |
|  |
| Elokuvasarja | 

|  |  |
| --- | --- |
| *Harry Potter* | 
* *Viisasten kivi*
* *Salaisuuksien kammio*
* *Azkabanin vanki*
* *Liekehtivä pikari*
* *Feeniksin kilta*
* *Puoliverinen prinssi*
* *Kuoleman varjelukset, osa 1*
* *Kuoleman varjelukset, osa 2*

 |
|  |
| *Ihmeotukset* | 
* *Ihmeotukset ja niiden olinpaikat*
* *Grindelwaldin rikokset*
* *Dumbledoren salaisuudet*

 |
|  |
| Muuta | Näyttelijät |

 |
|  |
| Hahmot | 

|  |  |
| --- | --- |
| Päähahmot | 
* Harry Potter
* Ron Weasley
* Hermione Granger
* Lordi Voldemort
* Albus Dumbledore
* Severus Kalkaros
* Rubeus Hagrid
* Draco Malfoy

 |
|  |
| Sivuhahmot | 
* Tylypahkan henkilökunta
* Feeniksin kilta
* Albuksen kaarti
* Kuolonsyöjät

 |

 |
|  |
| Käsitteet | 
* Huispaus
* Taikaolennot
* Loitsut
* Kuoleman varjelukset

 |
|  |
| Tapahtumapaikat | 
* Tylypahka
* Taikaministeriö
* Tylyaho

 |
|  |
| Tapahtumat | 
* Ensimmäinen velhosota
* Toinen velhosota

 |
|  |
| Muut teokset | 
* *Ihmeotukset ja niiden olinpaikat*
* *Huispaus kautta aikojen*
* *Siuntio Silosäkeen tarinat*
* *Pollomuhku ja Posityyhtynen*
* Pottermore
* *Kirottu lapsi*

 |
|  |
|  Kirja  ·   Luokka  ·   Teemasivu |

 |

Alfonso Cuarónin ohjaamat elokuvat

|  |  |
| --- | --- |
| **1990-luku** | *Sólo con tu pareja* (1991) · *Pikku prinsessa* (1995) · *Loistava tulevaisuus* (1998) |
| **2000-luku** | *Ja äitiäs kans* (2001) · *Harry Potter ja Azkabanin vanki* (2004) · *Ihmisen pojat* (2006) |
| **2010-luku** | *Gravity* (2013) · *Roma* (2018) |